**Best of Cuba**

**Αβάνα – Γουαμά – Σάντα Κλάρα – Σιενφουέγος – Τρινιδάδ – Βαραδέρο**

Ένα ολοκληρωμένο οδοιπορικό των σημαντικότερων προορισμών της Δυτικής Κούβας. Την ατμοσφαιρική Αβάνα, την εξωτική φύση του Γουαμά, το ιστορικό Σιενφουέγος, το μοναδικό Τρινιδάδ με την νεοαποικιακή αρχιτεκτονική και τα ιστορικά μνημεία, και το εξωτικό Βαραδέρο με τις τροπικές ακτές και τα υπέροχα παραθαλάσσια θέρετρα.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΙΣΤΟΡΙΑ, ΦΥΣΗ, ΝΥΧΤΕΡΙΝΗ ΖΩΗ, ΠΑΡΑΛΙΑ, ΓΑΜΗΛΙΟ ΤΑΞΙΔΙ**

**12 ημέρες από 2.545 € ΤΕΛΙΚΗ τιμή**

**Αναχωρήσεις: 16, 23, 30 Ιουλίου & 6, 13 & 20 Αυγούστου 2025**

**με την Turkish Airlines από Αθήνα και Θεσσαλονίκη**

**με τοπικό Ελληνόφωνο ξεναγό**

**\*Εγγυημένες καλοκαιρινές αναχωρήσεις\***

**Λίγα λόγια για την Κούβα**

Η Κούβα είναι ο ήχος των τυμπάνων, ο ψίθυρος των βιολιών. Είναι μια αρχαία μείξη φυλών και διαφορετικών πολιτισμών. Η κουλτούρα και η ιστορία της διαποτίζει κάθε γωνιά της. Είναι μια χώρα έντονων αλλά ταυτόχρονα ελκυστικών αντιθέσεων. Η χώρα στην οποία κατοικούν ευχάριστοι, μορφωμένοι, εφευρετικοί άνθρωποι που χαίρονται να μεταδίδουν τη χαρά τους στους ταξιδιώτες που επισκέπτονται τη χώρα τους. Είναι μια χώρα με εκπληκτικές πόλεις-μουσεία που έχουν μείνει ανέπαφα στο χρόνο.

Η γεύση της είναι γλυκιά σαν το ρούμι, η μυρωδιά της χαρακτηριστική όπως ένα αυθεντικό πούρο. Η αίσθηση που αφήνει στον επισκέπτη είναι σίγουρα αξέχαστη!

**Γιατί να μας επιλέξετε**

**Το πλουσιότερο πρόγραμμα της αγοράς, με μία επιπλέον ημερήσια εκδρομή στο κλασικό γύρο της Δυτικής Κούβας, όπου εκτός των βασικών αξιοθεάτων, θα απολαύσετε μόνο με εμάς 4 επιπλέον σημεία & υπηρεσίες του νησιού, τα οποία και περιλαμβάνονται στην τιμή:**

* 2 νύχτες στο μαγευτικό παραθαλάσσιο θέρετρο Royalton Hicacos 5\* στο Βαραδέρο με All Inclusive διατροφή
* Διαμονή στο ιστορικό κέντρο του Τρινιδάδ στο μοναδικό 5\* ξενοδοχείο, το ολοκαίνουργιο Trinidad La Popa 5\*
* 4 νύχτες στο ιστορικό κέντρο της Αβάνας στο μοναδικό 5\* ξενοδοχείο, το ολοκαίνουργιο Mystique Habana 5\*

για να έχετε αρκετό χρόνο να χαρείτε την Παλιά πόλη και τα μουσεία της

* Τους εντυπωσιακότερους καταρράκτες του νησιού El Nicho
* Στάση σε παραλία του κόλπο των Χοίρων για μπάνιο και snorkeling στα τυρκουαζ νερά της Καραϊβικής

**Έμπειρη ομάδα τοπικών Ελληνόφωνων ξεναγών & 24ωρη εξυπηρέτηση**

**Εγγύηση τιμής με εξασφαλισμένες αεροπορικές θέσεις και δωμάτια ξενοδοχείων για να   
αποφύγετε επιπλέον χρεώσεις και υποχρεωτικές αναβαθμίσεις**

**Τιμές και Παροχές**

|  |  |  |  |
| --- | --- | --- | --- |
| **BEST OF CUBA** | | | |
| **12 ημέρες - 9 νύχτες**  Turkish Airlines  **από Αθήνα & Θεσ/νίκη** | Τιμή ανά άτομο σε δίκλινο δωμάτιο  \*SPECIAL PRICE\* | | Επιβάρυνση  μονόκλινου |
| **16, 23 ΙΟΥΛ & 20 ΑΥΓ** | **30 ΙΟΥΛ & 6, 13 ΑΥΓ** |
| **Deluxe κατηγορία** | **2.545 €** | **2.695 €** | **495 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | | |

**Βρεφική τιμή: 0-2 ετών 180 € Παιδική τιμή: 2-12 ετών - 15% από την τελική τιμή**

**Special Price -** Ειδική τιμή του εκδρομικού προγράμματος ισχύει για κράτηση μέχρι **31 Μαΐου 2025** και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |
| --- |
| **Διαμονή σε Deluxe ξενοδοχεία 5\*** |

|  |  |  |  |
| --- | --- | --- | --- |
| **Τοποθεσία** | **Διανυκτερεύσεις** | **Deluxe κατηγορία** | **Διατροφή** |
| Αβάνα | Πέντε (5) | **MYSTIQUE HABANA by ROYALTON 5\*** | Πρωινό |
| Τρινιδάδ | Δύο (2) | **MYSTIQUE LA POPA by ROYALTON 5\*** | Ημιδιατροφή |
| Βαραδέρο | Δύο (2) | **ROYALTON HICACOS 5\* lux** | All inclusive |

Η τιμή περιλαμβάνει:

* Αεροπορικό εισιτήριο σε οικονομική θέση με αναχώρηση από και προς Αθήνα
* Φόροι αεροδρομίων και επίναυλος καυσίμων, Βίζα Κούβας και ατομική ταξιδιωτική ασφάλεια (790 €)
* Δύο (2) αποσκευές 23 κιλών, μία χειραποσκευή 8 κιλών και ένα προσωπικό αντικείμενο έκαστος
* 5 διανυκτερεύσεις στην Αβάνα με πρωινό
* 2 διανυκτερεύσεις στο Τρινιδάδ με ημιδιατροφή
* 2 διανυκτερεύσεις στο Βαραδέρο με all inclusive διατροφή
* Διατροφή: Πρωινό καθημερινά και εννιά (9) γεύματα/ δείπνα
* Όλες τις μεταφορές και εκδρομές, όπως αναφέρονται στο πρόγραμμα με κλιματιζόμενο λεωφορείο
* Πανοραμική ξενάγηση στην Αβάνα με παλιά Αμερικάνικα αυτοκίνητα
* Όλες οι είσοδοι σε μουσεία και αρχαιολογικούς χώρους, όπως αναγράφονται στο πρόγραμμα
* Ελληνόφωνο έμπειρο συνοδό/ ξεναγό του γραφείου μας
* Έντυπο υλικό, Ασφάλεια αστικής ευθύνης & ΦΠΑ

**Η τιμή δεν περιλαμβάνει:**

* Προσωπικά έξοδα (φιλοδωρήματα, τηλεφωνικές κλήσεις, ιατρικά έξοδα κλπ.)
* Προαιρετικές εκδρομές ή δραστηριότητες, που δεν αναφέρονται στο καθημερινό πρόγραμμα

Πτήσεις με την Turkish Airlines:

|  |  |  |  |  |  |  |
| --- | --- | --- | --- | --- | --- | --- |
| Αναχώρηση από Αθήνα | | |  | Αναχώρηση από Θεσσαλονίκη | | |
| **Αριθμός πτήσης** | **Δρομολόγιο** | **Ώρες πτήσεων** | **Αριθμός πτήσης** | **Δρομολόγιο** | **Ώρες πτήσεων** |
| TK 1846 | **Αθήνα**-Κωνσταντινούπολη | 22.00–23.40 | TK 1894 | **Θεσσαλονίκη**-Κωνσταντινούπολη | 21.15–22.45 |
| TK 183 | Κωνσταντινούπολη-Αβάνα | 01.40–07.20 | TK 195 | Κωνσταντινούπολη-Αβάνα | 01.40–07.20 |
| TK 195 | Αβάνα-Κωνσταντινούπολη | 08.55–08.45 | TK 195 | Αβάνα-Κωνσταντινούπολη | 08.55–08.45 |
| TK 1849 | Κωνσταντινούπολη-**Αθήνα** | 13.15–14.50 | TK 1893 | Κωνσταντινούπολη-**Θεσσαλονίκη** | 18.55–20.15 |

* Οι αναγραφόμενες ώρες είναι τοπικές. Το οριστικό δρομολόγιο ενδέχεται να τροποποιηθεί από την αεροπορική εταιρεία.
* Η πτήση από την Αβάνα για Κων/πολη κάνει στάση στο Καράκας, χωρίς να κατεβείτε από το αεροσκάφος

**Καθημερινό Πρόγραμμα**

1+2η μέρα: Αθήνα/Θεσσαλονίκη – Πτήση για Αβάνα – Βαραδέρο

Συγκέντρωση στο αεροδρόμιο και βραδινή αναχώρηση για την Αβάνα μέσω Κων/πολης. Διανυκτέρευση στο αεροπλάνο. Άφιξη το πρωί της 2ης μέρας στην Αβάνα. Συνάντηση με το ξεναγό μας και οδική αναχώρηση για το Βαραδέρο, μέσω μιας ενδιαφέρουσας διαδρομής στη βόρεια ακτογραμμή. Θα δούμε τις παλιές αντλίες άντλησης πετρελαίου, θα περάσουμε από την πόλη Ματάνσας, που θεωρείται η πόλη της διανόησης και θα κάνουμε μία στάση στην γέφυρα Bacunayagua για να απολαύσουμε τη μοναδική θέα της περιοχής. Άφιξη στο ξενοδοχείο και χρόνος ελεύθερος για να χαλαρώσουμε στη μαγευτική ακτή με πρόγραμμα All Inclusive (όλα τα γεύματα και ποτά στο ξενοδοχείο σας συμπεριλαμβάνονται στην τιμή).

3η μέρα: Βαραδέρο

All Inclusive διατροφή. Ελεύθερη μέρα για να χαρείτε τις εγκαταστάσεις του ξενοδοχείου σας, την τροπική παραλία του Βαραδέρο για κολύμπι και διάφορα θαλάσσια σπορ. Προαιρετικά, μπορείτε να επιλέξετε την μονοήμερη κρουαζιέρα με Καταμαράν στο νησάκι Κάγιο Μπλάνκο. Η εκδρομή ξεκινά το πρωί από τη Μαρίνα του Βαραδέρο και περιλαμβάνει απεριόριστα τοπικά κοκτέιλ και αναψυκτικά στο σκάφος, και φαγητό με θαλασσινά στο Κ. Μπλάνκο. Θα έχετε επίσης την ευκαιρία να θαυμάσετε τον κοραλλιογενή βυθό σε συγκεκριμένο σημείο της διαδρομής με εξοπλισμό (μάσκα, αναπνευστήρα και βατραχοπέδιλα) που παρέχεται δωρεάν και την μοναδική εμπειρία να κολυμπήσετε με εκπαιδευμένα δελφίνια, παρουσία εκπαιδευτών σε ειδικά διαμορφωμένο δελφινάριο στην ανοικτή θάλασσα. Με την άφιξη στο Κάγιο Μπλάνκο, θα έχετε ελεύθερο χρόνο στην παραλία και γεύμα με θαλασσινά στην παραθαλάσσια ταβέρνα του νησιού (ενδεικτικό κόστος 115 € ανά άτομο). Επιστροφή στο ξενοδοχείο το απόγευμα.

4η μέρα: **Βαραδέρο – Γουαμά – Κόλπος των Χοίρων – Σιενφουέγος – Τρινιδάδ**

**Πρωινό, παράδοση δωματίων και οδική αναχώρηση για το Τρινιδάδ. Στη διαδρομή θα σταματήσουμε σ**τη Χερσόνησο Ζαπάτα στο Γουαμά (Guamá), τη μεγαλύτερη φυσική λίμνη της Κούβας. Στη «Λα Μπόκα» θα επισκεφτούμε τη φάρμα αναπαραγωγής κροκοδείλων. Τα ζώα αυτά, σημαντικό κομμάτι της άγριας πανίδας της Κούβας, προστατεύονται στο φυσικό τους περιβάλλον από το ανεξέλεγκτο κυνήγι. Στην συνέχεια θα επιβιβαστούμε στο σκάφος, που θα μας μεταφέρει στην λίμνη των θησαυρών. Συνεχίζουμε μέσα από το μαγκρόβιο δάσος Ζαπάτα, ώσπου να αντικρύσουμε τις δαντελένιες ακτές της Καραϊβικής, στον κόλπο των Χοίρων (γνωστός από την ομώνυμη αποτυχημένη απόβαση των Αμερικάνων στο νησί το 1961). Στάση σε μια θαλάσσια όαση, όπου τα πεντακάθαρα γαλαζοπράσινα νερά σχηματίζουν ένα φυσικό «ενυδρείο πισίνα», μέρος ιδανικό για μπάνιο & snorkeling, ποτά και θαλασσινούς μεζέδες (περιλαμβάνονται τα ποτά - **open bar** - και**μεσημεριανό γεύμα)**. Επόμενος μας σταθμός το Σιενφουέγος, πόλη χτισμένη το 1819 από Γάλλους αποίκους και ένα από τα σημαντικότερα λιμάνια της χώρας. Θα κάνουμε μία πανοραμική περιήγηση της πόλης με στάση στην κεντρική πλατεία με το κατάλευκο άγαλμα της θεάς Αθηνάς, όπου δεσπόζουν το Θέατρο Tomas Terry, το Δημαρχείο και το κλασικό κτήριο του Πανεπιστημίου. Πάνω στη θάλασσα, στη στενή χερσόνησο της «Punta Gorda» θα επισκεφτούμε το “Palacio del Valle”, ένα άκρως εντυπωσιακό κτήριο 100 ετών, αρχιτεκτονικό αριστούργημα, συνδυασμός ρομαντικής, γοτθικής, ενετικής και μαυριτανικής τεχνοτροπίας. Συνεχίσουμε για το Τρινιδάδ. Άφιξη και τακτοποίηση στα δωμάτια. Δείπνο και ελεύθερο βράδυ για μία πρώτη γνωριμία με την πόλη.

5η μέρα: **Τρινιδάδ, ξενάγηση της πόλης**

Πρωινό και ξενάγηση στο παραδοσιακό, αποικιακό Τρινιδάδ, πόλη που ίδρυσαν οι Ισπανοί στις αρχές του 16ου αιώνα, ανακηρυγμένο ως παγκόσμιο μνημείο πολιτιστικής κληρονομιάς από την UNESCO το 1986. Επίσκεψη στην κεντρική πλατεία (Plaza Mayor), περιστοιχισμένη από αποικιακά κτίρια, στο μουσείο αποικιοκρατικής αρχιτεκτονικής και στο παραδοσιακό καφενείο La Canchánchara, όπου θα απολαύσουμε το τοπικό ποτό από ρούμι, μέλι και λεμόνι που έδιναν οι αποικιοκράτες στους σκλάβους για να πάρουν δυνάμεις. Ελεύθερος χρόνος για βόλτα στα γραφικά πλακόστρωτα σοκάκια με τα πολύχρωμα μαγαζιά ή για ψώνια στα υπαίθρια παζάρια. Επιστροφή στο ξενοδοχείο μας και δείπνο. Το βράδυ θα έχετε χρόνο να περπατήσετε ξανά το ιστορικό κέντρο και να απολαύσετε μουσική και χορό.

6η μέρα: **Τρινιδάδ – Σάντα Κλάρα – Ελ Νίτσο – Αβάνα**

Πρωινό και αναχώρηση για τους εντυπωσιακούς καταρράκτες El Nicho, στην καρδιά της καταπράσινης οροσειράς  Escambray. Μπάνιο στα κρυστάλλινα, πεντακάθαρα νερά του που σχηματίζουν μικρές, φυσικές λιμνούλες – σε τρία διαφορετικά επίπεδα – στολισμένες από την μητέρα φύση και υπέροχη θέα από το παραπλήσιο παρατηρητήριο που μαγεύει. Αναχωρούμε οδικώς για την πόλη του Τσε Γκεβάρα, την ηρωική Σάντα Κλάρα, πόλη που σχετίστηκε άμεσα με τον μεγάλο επαναστάτη. Επίσκεψη στο Μαυσωλείο και το Μουσείο του Τσε, στο Πάρκο Λεόνσιο Βιντάλ. Στην είσοδο του μαυσωλείου δεσπόζει το επιβλητικό, ύψους περίπου 7 μέτρων, μπρούντζινο άγαλμα του Κομαντάντε με το όπλο ανά χείρας.  Η σημερινή αξέχαστη μέρα μας θα τελειώσει με την άφιξη και τακτοποίηση στο ξενοδοχείο της Αβάνας.

7η μέρα: **Αβάνα, Ξενάγηση πόλης & βόλτα με Αμερικάνικες αντίκες**

**Πρωινό** στο ξενοδοχείο και στη συνέχεια αναχωρούμε για την ξενάγησή μας στην πιο όμορφη πόλη της Καραϊβικής. Θα ξεκινήσουμε από την Πλατεία της Επανάστασης με τις τεράστιες προσωπογραφίες του Che Guevara και του Camilo Cienfuegos. Στη συνέχεια θα περάσουμε από το Πανεπιστήμιο της Αβάνας, θα διασχίσουμε τη “σύγχρονη” συνοικία του Βεδάδο με την κεντρική πλατεία Copelia και την περίφημη παραλιακή λεωφόρο Malecón, θα καταλήξουμε στο Καπιτώλιο, πιστό αντίγραφο αυτού στην Ουάσινγκτον των Ηνωμένων Πολιτειών. Η περιήγηση μας αλλάζει ρυθμό και μπαίνουμε στην Habana Vieja ή Παλιά Αβάνα, πολιτιστική κληρονομιά της ανθρωπότητας και προστατευόμενη από την UNESCO από το 1982, η οποία φιλοξενεί μερικά από τα ωραιότερα αποικιακά κτήρια στην Καραϊβική. Θα ξεναγηθούμε στο μουσείο του ρουμιού όπου μας προσφέρεται ποτό, θα επισκεφτούμε τη μοναδική ελληνική ορθόδοξη εκκλησία της Καραϊβικής, τον Άγιο Νικόλαο και στη συνέχεια περπατώντας θα δούμε την Πλατεία του Αγίου Φραγκίσκου της Ασίζης (Plaza de San Francisco de Asís) την Παλιά Πλατεία (Plaza Vieja), την Πλατεία των Όπλων (Plaza de Armas) και την πλατεία του Καθεδρικού Ναού (Plaza de la Catedral), τον «ναΐσκο» Templete και το Castillo de La Fuerza Real. Μεσημεριανό γεύμα σε τοπικό εστιατόριο. Θα τελειώσουμε τη βόλτα μας με επίσκεψη στο πειρατικό φρούριο El Moro, σε θέση περιωπής στην είσοδο του λιμανιού και με μαγευτική θέα. Επιστροφή στο ξενοδοχείο και ελεύθερο υπόλοιπο της ημέρας**.** Εμείς απλώς θα «κλέψουμε» λίγο από τον χρόνο σας, προσφέροντάς σας μία ανεπανάληπτη βόλτα με αυτοκίνητα-αντίκες στο καταπράσινο δάσος της Αβάνας.

8η μέρα: **Αβάνα, Ολοήμερη εκδρομή στο Βινιάλες**

Μετά το **πρωινό** αναχωρούμε για την μαγευτική κοιλάδα Βινιάλες (Viñales) στη δυτικότερη επαρχία της Κούβας και το Πινάρ ντελ Ρίο (Pinar del Río), όπου καλλιεργούνται τα καπνά για τα καλύτερα πούρα στον κόσμο. Επίσκεψη σε παρασκευαστήριο πούρων για να δούμε από κοντά την επεξεργασία τους. Η βόλτα μας στην κοιλάδα του Βινιάλες θα σας μείνει αξέχαστη: πράσινοι βελούδινοι λοφίσκοι, γνωστοί με το όνομα mogotes (μογκότες), που δεν υπάρχουν πουθενά αλλού στον κόσμο, ξεπηδούν από την κοιλάδα κατάφυτοι και σχεδόν απόκοσμοι… πανύψηλα φοινικόδεντρα, καταρράκτες και υπόγειες σπηλιές με ποτάμια συνθέτουν ένα μαγευτικό τοπίο. Επίσκεψη στην τεράστια Τοιχογραφία της Προϊστορίας (Mural de la Prehistoria) και στη Σπηλιά Του Ινδιάνου (Cueva del Indio), για να διασχίσουμε με μικρή βάρκα το υπόγειο ποτάμι της. **Μεσημεριανό γεύμα** σε τοπικό εστιατόριο σ’ ένα μοναδικό περιβάλλον με ζωντανή μουσική. Επιστρέφοντας στην Αβάνα, θα κάνουμε μια στάση στο παρατηρητήριο Λος Χασμίνες (Los Jazmines) με τη μαγευτική θέα σε ολόκληρη την κοιλάδα του Βινιάλες. Άφιξη στην Αβάνα και ελεύθερο το υπόλοιπο της ημέρας.

9+10η μέρα: **Αβάνα**

Πρωινό. Δύο ελεύθερες μέρες στην Αβάνα για να απολαύσετε την μοναδική αυτή πόλη με την γοητεία των 60ς, να περιπλανηθείτε στο ιστορικό της κέντρο, να δοκιμάσετε τα υπέροχα κοκτέιλ με τους ήχους ζωντανής μουσικής στα δεκάδες μπαράκια και να κάνετε τις αγορές σας. Σας προτείνουμε να επισκεφθείτε κάποια από τα πολύ αξιόλογα μουσεία της πόλης, ενώ ο ξεναγός σας θα σας δώσει όλες τις απαραίτητες πληροφορίες για να ανακαλύψετε τις άγνωστες και απόκρυφες γωνιές της πόλης. Το βράδυ σας προτείνουμε να πάτε μια βόλτα στην Habana Vieja και να απολαύσετε τα αγαπημένα ποτά του Έρνεστ Χέμινγουεϊ: daiquirí (νταϊκιρί) στο Floridita και mojito (μοχίτο) στη Bodeguita del Medio.

11+12η μέρα: **Αβάνα, πτήση επιστροφής - Άφιξη στην Ελλάδα (Αθήνα/Θεσσαλονίκη)**

**Πρωινό** στο ξενοδοχείο και αναχωρούμε ήδη με μια αίσθηση νοσταλγίας για το αεροδρόμιο της Αβάνας , απ’ όπου θα πάρουμε την πτήση της επιστροφής μας μέσω Κωνσταντινούπολης. Άφιξη στην Ελλάδα την επόμενη μέρα γεμάτοι μοναδικές εικόνες και αξέχαστες αναμνήσεις.

**Σημείωση προγράμματος & διαμονής:**

* Για την καλύτερη διεκπεραίωση της εκδρομής, η σειρά του προγράμματος ενδέχεται να διαφοροποιηθεί, χωρίς ωστόσο να παραληφθεί οτιδήποτε.
* Το πρόγραμμα είναι βασισμένο πάνω σε αγορασμένες αεροπορικές θέσεις και προκρατημένα δωμάτια ξενοδοχείων
* Τα ξενοδοχεία Trinidad La Popa & Mystique Habana δεν προσφέρουν τρίκλινα δωμάτια.

Επιβάρυνση μονόκλινου +100 € για το Trinidad La Popa (2 νύχτες)

Επιβάρυνση μονόκλινου +150 € για το Mystique Habana (5 νύχτες)

Δυνατότητα τρίκλινου: Εφόσον θέλετε να μείνετε σε τρίκλινο δωμάτιο, μπορούμε να σας προσφέρουμε στην Αβάνα το ξενοδοχείο Inglaterra, στο ιστορικό κέντρο της Αβάνα και το Melia International στο Βαραδέρο στην τιμή του τιμοκαταλόγου

* Για οικογένειες με παιδιά (2-12 ετών) προσφέρεται παιδική έκπτωση 15%, κατόπιν ζήτησης και διαθεσιμότητας
* Το ξενοδοχείο Royalton Hicacos είναι adults only, οπότε για τις οικογένειες προτείνουμε εναλλακτικό ξενοδοχείο ίδιας κατηγορίας, όπως το Melia International ή παρόμοιο
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ και ΤΕΛΙΚΕΣ

- Δεν απαιτούνται εμβόλια ή άλλου είδους προληπτική αγωγή

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά.

- Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών δικαιούνται την παιδική έκπτωση

- Τρίκλινα δωμάτια είναι δίκλινα δωμάτια με πρόσθετη κλίνη. Tα ξενοδοχεία Trinidad La Popa & Mystique Habana δεν διαθέτουν τρίκλινα. Παρακαλώ διαβάστε προσεχτικά τις αντίστοιχες σημειώσεις κάτω από το αναλυτικό καθημερινό πρόγραμμα

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Ειδικές τιμές – Προσφορές**

Ειδική τιμή του εκδρομικού προγράμματος ισχύει για κράτηση & προκαταβολή έως τις **31 Μαΐου 2025** και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 30% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

\*Μπορείτε να αντικαταστήσετε τη συμμετοχή σας με άλλο όνομα μέχρι 15 μέρες πριν την αναχώρηση, χωρίς ακυρωτικά

**Ταξιδιωτικά έγγραφα**

Για το ταξίδι σας στην Κούβα χρειάζεστε τουριστική βίζα και ειδική ταξιδιωτική ασφάλεια τα οποία προμηθεύεστε από το γραφείο μας. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας για να πληροφορηθούν για τις διαδικασίες έκδοσης βίζας. Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας από δική σας ευθύνη.

**Πτήσεις με την Turkish Airlines**

Μία από τις κορυφαίες αεροπορικές στον κόσμο και μέλος της Star Alliance. Ο κάθε επιβάτης δικαιούται στις πτήσεις για την Κούβα δύο (2) αποσκευές έως 23 κιλά η καθεμία, 1 χειραποσκευή 8 κιλών (διαστάσεων 55x38x23 cm) και ένα προσωπικό αντικείμενο (διαστάσεων 30x38x20 cm). Στις πτήσεις σας περιλαμβάνονται γεύματα, ποτά, προσωπικό μαξιλάρι, κουβέρτα και οθόνη με ψυχαγωγικό πρόγραμμα (ταινίες, μουσική, παιχνίδια) – ισχύει για τις μεγάλες πτήσεις.

**Διαδικασία τσεκ ιν και επιλογή θέσεων:** Οι θέσεις των γκρουπ εξασφαλίζονται από την αεροπορική εταιρεία σε τυχαίες θέσεις. Συνίσταται η προαγορά συγκεκριμένων θέσεων για την εξασφάλιση διπλανών θέσεων ή θέσεων της αρεσκείας σας (παράθυρο, διάδρομος, extra leg room), η οποία μπορεί να γίνει μετά την έκδοση των εισιτηρίων σας, δηλαδή περίπου 10 μέρες πριν την αναχώρηση. Εναλλακτικά, μπορείτε να κάνετε web check in 24 ώρες πριν την πτήση ή 3 ώρες πριν την πτήση που ανοίγει η πύλη της εταιρείας, όπου μπορείτε να κάνετε τις αναγκαίες αλλαγές, με βάση τη διαθεσιμότητα των θέσεων.

Η πτήση από την Αβάνα για Κων/πολη κάνει στάση στο Καράκας, χωρίς να κατεβείτε από το αεροσκάφος

**Καιρικές συνθήκες – Πότε να ταξιδέψετε**

Κάθε περίοδος είναι καλή για να επισκεφθείτε την Κούβα. Η Κούβα, καθώς βρίσκεται κοντά στον Ισημερινό, χαρακτηρίζεται από σχετικά παρόμοιο ετήσιο κλίμα. Η χώρα έχει δύο καιρικές περιόδους – τη υγρή (μεταξύ Μαΐου και Οκτωβρίου) και την ξηρή (μεταξύ Νοεμβρίου και Απριλίου) και δεν παρατηρούνται ακραίες μεταβολές θερμοκρασίας μεταξύ καλοκαιριού και χειμώνα. Κατά την υγρή περίοδο παρατηρείται αυξημένη υγρασία που δίνει την αίσθηση υψηλότερης θερμοκρασίας η οποία σπανίως υπερβαίνει τους 33 βαθμούς Κελσίου. Τους καλοκαιρινούς μήνες είναι πιθανές σύντομες βροχές ή καταιγίδες κατά τις απογευματινές κυρίως ώρες, που διαρκούν λίγο και ο ξάστερος ουρανός επανέρχεται.

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και BEST OF CUBA + Ημ/νία αναχώρησης**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**